 

**בבית הדין הצבאי לערעורים**

בפני:

**אלופה אורלי מרקמן -** הנשיאה  
**תא"ל נועה זומר -** המשנה לנשיאה  
**אל"ם מאיה גולדשמידט**   **-** שופטת

בעניין:

**ח/XXXXXXX רב"ט ע' י' –** המערער (ע"י ב"כ, סגן דורי סאקוב)

**נ ג ד**

**התובע הצבאי הראשי –** המשיב (ע"י ב"כ, סגן יואב שטיין)

ערעור על גזר הדין של בית הדין הצבאי המחוזי במחוז שיפוטי המרכז שניתן בתיק מרכז (מחוזי) ע"פ 9230-03-25 (סא"ל אנסטסיה סורז'נקו - שופטת) ביום 4.3.2025. הערעור התקבל.

**פ ס ק – ד י ן**

1. ביום 4 במארס 2025 הורשע המערער, על פי הודאתו, בעבירה של שימוש בסם מסוכן, לפי סעיפים 7(א) ו-(ג) סיפה לפקודת הסמים המסוכנים [נוסח חדש], תשל"ג - 1973, ובעבירה של סירוב להיבדק לשם גילוי שימוש בסמים מסוכנים, לפי סעיפים 127א ו-250א לחוק השיפוט הצבאי, תשט"ו – 1955. בית הדין קמא מצא לכבד את הסדר הטיעון שאליו הגיעו הצדדים, והשית על המערער 50 ימי מאסר בפועל, החל מיום מעצרו, לצד עונשי מאסר מותנה, 89 ימי פסילה בפועל של רישיונות הנהיגה, הצבאי והאזרחי, והורדה לדרגת טוראי.
2. לדאבון הלב, אמו של המערער נפטרה יומיים לאחר מכן. הוא שוחרר לחופשה מן המאסר ויושב בימים אלה שבעה. לאור שינוי הנסיבות, וכדי למנוע את חזרתו של המערער לריצוי יתרת המאסר, עתרו הצדדים במשותף, ומבלי שיהיה בכך כדי להשליך על מדיניות הענישה הנהוגה, להקל ברכיב המאסר בפועל, כך שיעמוד על 25 ימים. הצדדים ביקשו, כי פסק הדין בערעור יינתן בלא צורך בדיון.
3. לאור המפורט, מצאנו לקבל את ערעור ההגנה על חומרת העונש. רכיב המאסר בפועל יועמד על 25 ימים. אין שינוי ברכיבי העונש.

ניתן בלשכה היום, י"א באדר התשפ"ה, 11 במארס 2025, ויועבר לצדדים על ידי מזכירות בית הדין.

**\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_**

**הנשיאה המשנה לנשיאה שופטת**

**חתימת המגיה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ העתק נאמן למקור**

**סמ"ר מיקה אשרוב**

**תאריך: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ קצינת בית הדין**